
REPUBLIKA HRVATSKA
KARLOVAČKA ŽUPANIJA
OPĆINA NETRETIĆ
OPĆINSKO VIJEĆE
KLASA: 024-04/26-01/26
URBROJ: 2133-11-01/06-26-1
Netretić, 28. srpnja 2026.


Na temelju članka 73. Zakona o rodiljnim i roditeljskim potporama („Narodne novine“ broj 152/22 i 34/25), te članka 28. Statuta Općine Netretić („Glasnik Općine Netretić“ broj 03/13, 02/18, 03/18, 02/20, 02/21 i 03/25), Općinsko vijeće Općine Netretić na 07. redovnoj sjednici održanoj dana 28. srpnja 2026. godine donijelo je

O   D   L   U   K   U

o uvjetima i načinu ostvarivanja prava na jednokratnu novčanu pomoć 
za posvojeno dijete

Članak 1.

Ovom Odlukom o uvjetima i načinu ostvarivanja prava na jednokratnu novčanu pomoć za posvojeno dijete (u daljnjem tekstu: Odluka) utvrđuju se uvjeti, način ostvarivanja prava i visina jednokratne novčane pomoći za posvojeno dijete.

Članak 2.

Uvjeti za ostvarivanje prava na jednokratnu novčanu pomoć iz članka 1. ove Odluke su:
prebivalište posvojitelja na području Općine Netretić
prebivalište posvojenog djeteta na području Općine Netretić.

Članak 3.

Za ostvarivanje prava na pomoć iz članka 1. ove Odluke posvojitelj je dužan podnijeti pisani zahtjev Jedinstvenom upravnom odjelu Općine Netretić. 
Zahtjev iz stavka 1. ovog članka podnosi se najkasnije u roku od godine dana od dana pravomoćnosti rješenja o posvojenju. 
Uz zahtjev iz stavka 1. ovog članka podnositelj zahtjeva dužan je priložiti:
uvjerenje o prebivalištu za posvojeno dijete ili presliku osobne iskaznice djeteta
presliku osobnih iskaznica posvojitelja 
presliku rješenja o posvojenju.
Članak 4.

Jednokratna novčana pomoć iz članka 1. ove Odluke iznosi 300,00 eura za svako posvojeno dijete.

Članak 5.

O zahtjevu iz članka 3. ove Odluke odlučuje se rješenjem.
Ako nije potrebno provoditi ispitni postupak, rješenje za ostvarivanje prava na pomoć iz članka 1. ove Odluke donosi se i dostavlja stranci u roku od 15 dana od dana podnošenja urednog zahtjeva.
Ako je potrebno provoditi ispitni postupak, rješenje za ostvarivanje prava na pomoć iz članka 1. ove Odluke donosi se i dostavlja stranci u roku od 30 dana od dana podnošenja urednog zahtjeva.

Članak 6.

Jednokratna novčana pomoć iz članka 3. ove Odluke isplaćuje se na račun podnositelja zahtjeva u roku od 30 dana od dana donošenja rješenja kojim se odobrava isplata jednokratne novčane pomoći.
Članak 7.
Ova Odluka stupa na snagu osmog dana od dana objave u "Glasniku Općine Netretić".


	
	PREDSJEDNIK OPĆINSKOG VIJEĆA:
Tomislav Frketić

	DOSTAVITI:
1. Ministarstvo demografije i useljeništva, Ulica grada Vukovara 23, Zagreb,
2. Općinski načelnik, ovdje,
3. Pročelnica JUO, ovdje,
4. Referent za financije i proračun, ovdje,
5. Dokumentacija, ovdje,
6. Za objavu, ovdje,
7. PISMOHRANA.-

